|  |
| --- |
| Формуляр за частична предварителна оценка на въздействието\*(Приложете към формуляра допълнителна информация/документи) |
| **Институция:** **Министерство на земеделието, храните и горите** | **Нормативен акт:** **Проект на Постановление на Министерския съвет за условията и реда за отпускане на временни безлихвени заеми от централния бюджет по бюджетите на общините за финансиране на разходи за междинни и окончателни плащания по одобрени проекти по Програмата за морско дело и рибарство за периода 2014 – 2020 г. и тяхното възстановяване** |
| **За включване в законодателната/ оперативната програма на Министерския съвет за второто полугодие на 2020 г.** | **Дата: 03.06.2020 г.** |
| **Контакт за въпроси:** **Невена Тодорова – Държавен експерт в отдел „Програмиране и мониторинг“ в дирекция „Морско дело и рибарство“** | **Телефон: +3592 98511 158** |
| **1. Дефиниране на проблема:** Не могат да се предоставят временни безлихвени заеми от централния бюджет по бюджетите на общините за финансиране на разходи за междинни и окончателни плащания по одобрени проекти по Програмата за морско дело и рибарство за периода 2014 - 2020 г., защото няма съществуваща нормативна уредба.Съгласно чл. 104, ал. 1, т. 1 от Закона за публичните финанси (ЗПФ) - за авансово финансиране на плащания по проекти, финансирани със средства от Европейския съюз и от други международни програми и договори, може да се отпускат временни безлихвени заеми от централния бюджет по бюджетите на общините и другите първостепенни разпоредители с бюджет, чиито бюджети не са част от държавния бюджет при условия и по ред, определени с акт на Министерския съвет. За да могат да се предоставят безлихвени заеми на бенефициенти общини по Програмата за морско дело и рибарство за периода 2014 – 2020 г. (ПМДР 2014 – 2020 г.), и съгласно разпоредбата на чл. 104, ал. 1, т. 1 от ЗПФ е необходимо да се разработи и приеме Постановление на Министерският съвет за условията и реда за отпускане на временни безлихвени заеми от централния бюджет по бюджетите на общините за финансиране на разходи за междинни и окончателни плащания по одобрени проекти по Програмата за морско дело и рибарство за периода 2014 - 2020 г. и тяхното възстановяване.*1*.*1. Кратко опишете проблема и причините за неговото възникване. Посочете аргументите, които обосновават нормативната промяна.*Допустимите разходи, включени в заявлението за плащане, се обосновават със заверени фактури или счетоводни документи с равностойна доказателствена стойност.Плащанията, направени от бенефициерите, се потвърждават с фактури и платежни документи, които доказват извършеното плащане. Общините бенефициенти по ПМДР 2014 – 2020 г. са силно затруднени да осигуряват собствени средства, както и от финансови институции за да извършват междинни и финални плащания към изпълнителите по съответния проект, които от своя страна да им издадат фактури и платежни документи за извършените плащания, които да представят към искането за извършване на междинно или окончателно плащане. Поради тези причини общините бенефициенти по ПМДР 2014 – 2020 г. не могат подадат заявки за междинно или окончателно плащане и съответно да изпълнят проектите.През предходния програмен период общините имаха възможност за ползване на безлихвени заеми на общини от централния бюджет за финансиране на разходи за окончателни плащания по одобрени проекти по Оперативната програма за развитие на сектор „Рибарство“ за периода 2007 – 2013 г. по реда на Постановление № 29 на МС от 7.02.2013 г. за условията и реда за отпускане на безлихвени заеми на общини от централния бюджет за финансиране на разходи за окончателни плащания по одобрени проекти по Оперативната програма за развитие на сектор „Рибарство“ за периода 2007 - 2013 г. и за тяхното възстановяване.Същевременно с приемането на проекта на Постановление на Министерският съвет за условията и реда за отпускане на временни безлихвени заеми от централния бюджет по бюджетите на общините за финансиране на разходи за междинни и окончателни плащания по одобрени проекти по Програмата за морско дело и рибарство за периода 2014 – 2020 г. и тяхното възстановяване няма да се натовари администрацията и общините. Служителите на Държавен фонд „Земеделие“ ще продължат да изпълняват задълженията си от предходния програмен период и създадения тогава механизъм за обработка на искането за заема и изпращане на информация до Министерство на финансите. По подобен начин стои въпросът и по отношение на общините във връзка с изготвянето на документация за кандидатстване за временен безлихвен заем от централния бюджет. В предходния програмен период е съществувал подобен механизъм, по който общините са изготвили документация и са получавали временен безлихвен заем от централния бюджет. С други думи, за тях не се създава ново задължение, което е да различно от съществуващо до настоящия момент. *1.2. Опишете какви са проблемите в прилагането на съществуващото законодателство или възникналите обстоятелства, които налагат приемането на ново законодателство. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).*През програмен период 2007 – 2013 г., общините бенефициенти по Програмата за морско дело и рибарство 2007 – 2013 г. (ПМДР 2007 – 2013 г.) отново изпитваха затруднения да осигуряват собствени средства или средства от финансови институции, за да извършат плащания към изпълнителите по съответния проект. Това наложи да се разработи аналогичен на предлагания в настоящият акт механизъм, регламентиращ отпускане на безлихвени заеми на общините от централния бюджет, а именно Постановление № 29 на МС от 07.02.2013 г. за условията и реда за отпускане на безлихвени заеми на общини от централния бюджет за финансиране на разходи за окончателни плащания по одобрени проекти по Оперативната програма за развитие на сектор „Рибарство“ за периода 2007 - 2013 г. (ОПРСР) и за тяхното възстановяване (Постановление № 29 от 2013 г.). Механизмът от Постановление № 29 от 2013 г. помогна за изпълнението на голям брой проектни предложения по ОПРСР и работи успешно през изминалия програмен период.В Постановление № 29 от 2013 г. беше регламентирана само възможността да се предоставят безлихвени заеми на общините от централния бюджет за извършване на окончателните плащания. Механизмът за предоставяне на безлихвени заеми, съгласно Постановление № 29 от 2013 г. беше успешно приложен и благодарение на него се минимизира риска от прекратяване на вече сключените договори по ОПРСР с бенефициенти общини и съответно загуба на средства по ОПРСР.Поради факта, че действието на Постановление № 29 от 2013 г. беше обвързвано със срока на действие на ОПРСР и подзаконовите актове (наредби), които бяха издавани за всяка една мярка по ОПРСР, и с оглед на факта, че се предвижда да се разшири обхвата, а именно да се предоставят безлихвени заеми и за извършването на междинни и окончателни плащания се предлага да се приеме новия акт, с който да се регламентират условията и реда за отпускане на безлихвени заеми на общините от централния бюджет за финансиране на разходи за междинни и окончателни плащания по одобрени проекти по Програмата за морско дело и рибарство за периода 2014 – 2020 г. и тяхното възстановяване.Разпоредбата на чл. 104, ал. 1, т. 1 от Закона за публичните финанси, представлява законова делегация за приемане на Постановлението от Министерски съвет. Поради факта, че към момента няма съществуваща нормативна уредба за условията и реда за отпускане на временни безлихвени заеми от централния бюджет по бюджетите на общините за финансиране на разходи за междинни и окончателни плащания по одобрени проекти по ПМДР, те не могат да се предоставят на бенефициентите общини. Не е възможно проблемът да бъде разрешен в съществуващото законодателство, тъй като такава действаща уредба за ПМДР няма. Следващи организационни и технологични мерки ще бъдат необходими, но те ще са съпътстващи, тъй като те ще бъдат регламентирани в Постановлението от Министерски съвет.*1.3. Посочете дали са извършени последващи оценки на нормативния акт, или анализи за изпълнението на политиката и какви са резултатите от тях?* Постановлението за условията и реда за отпускане на временни безлихвени заеми от централния бюджет по бюджетите на общините за финансиране на разходи за междинни и окончателни плащания по одобрени проекти по ПМДР и тяхното възстановяване е нов нормативен акт и не са изготвяни съответни последващи оценки на въздействието. |
| **2. Цели:**1. Осигуряване на общините бенефициенти по ПМДР възможността да получат безлихвени заеми от централния бюджет за финансиране на разходи за междинни и окончателни плащания по одобрени проекти по ПМДР.2. Минимизиране на риска от отчисляване и прехвърляне на средства в края на 2020 г. по мерки по ПМДР, по които бенефициенти са общини.Целите по т. 1 ще бъдат постигнати в процеса на прилагане на акта. Целите по т. 2 ще бъдат постигнати към 31 декември 2020 г.*Посочете целите, които си поставя нормативната промяна, по конкретен и измерим начин и график, ако е приложимо, за тяхното постигане. Съответстват ли целите на действащата стратегическа рамка?* |
| **3. Идентифициране на заинтересованите страни:** 1. Приблизително 15 броя общини, в качеството си на бенефициенти (настоящи и бъдещи) по ПМДР 2014 – 2020 г. и ;2. Държавен фонд „Земеделие“ и Министерство на земеделието, храните и горите, Дирекция „Морско дело и рибарство“, в качеството и на Управляващ орган на ПМДР, като администрации, на които ще е възложено изпълнението на акта;3. Изпълнители по договори (приблизително 15 броя общини), сключени с бенефициентите по одобрените проекти.*Посочете всички потенциални засегнати и заинтересовани страни, върху които предложението ще окаже пряко или косвено въздействие (бизнес в дадена област/всички предприемачи, неправителствени организации, граждани/техни представители, държавни органи, др.).* |
| **4. Варианти на действие:** **1 вариант „Без действие“:**При този вариант са възможни следните хипотези на негативни въздействия: 1. Общините бенефициенти по ПМДР няма да могат да извършват междинни и окончателни плащания към изпълнителите по съответния проект;2. Общините бенефициенти по ПМДР няма да подават искания за междинни и окончателни плащания в Държавен фонд „Земеделие“;3. Договорите на общините бенефициенти по ПМДР ще бъдат прекратени и те ще трябва да възстановят получените авансови плащания заедно с лихвите;4. По мерки по ПМДР, по които бенефициенти са общини, ще бъдат отчислени средства в края на 2020 г.**2 вариант „Приемане на проект на Постановление на Министерския съвет за условията и реда за отпускане на временни безлихвени заеми от централния бюджет по бюджетите на общините за финансиране на разходи за междинни и окончателни плащания по одобрени проекти по Програмата за морско дело и рибарство за периода 2014 - 2020 г. и тяхното възстановяване”:**При този вариант са възможни следните хипотези по-лесно осъществими действия: 1. Общините бенефициенти по ПМДР ще могат да извършват междинни и окончателни плащания към изпълнителите по съответния проект;2. Общините бенефициенти по ПМДР ще могат да подават искания за междинни и окончателни плащания в Държавен фонд „Земеделие“;3. Договорите на общините бенефициенти по ПМДР няма да бъдат прекратени и те няма да са задължени да възстановят получените авансови плащания заедно с лихвите;4. По мерки по ПМДР, по които бенефициенти са общини ще се минимизира риска от отчисление на средства в края на 2020 г. и следващите до 2023 г.*Идентифицирайте основните регулаторни и нерегулаторни възможни варианти на действие от страна на държавата, включително варианта „без действие“.* |
| **5. Негативни въздействия:** **1 вариант „Без действие“:****Икономически негативни въздействия, които са относително по-вероятни:**Без приемането на акта, в който се регламентират условията и реда за предоставяне на безлихвени заеми, бенефициенти общини няма да могат да извършат плащанията си към изпълнителите по проекта и съответно да изпълнят задълженията си по договор по ЗОП. В резултат на това ще възникнат съдебни спорове между изпълнителя по проекта и бенефициента община.Риск от прекратяване на договори на общините бенефициенти по ПМДР и ще трябва да бъдат възстановени получените авансови плащания заедно с лихвите от общини, които не разполагат със собствени средства, и много трудно ще получат кредит от финансова институция.В края на 2020 г. няма да бъдат изпълнени цели по мерки по ПМДР, по които бенефициенти са общини, както и следващите години до 2023 вкл. Съществува риск от отчисляване на средства от Европейската комисия.**Социални негативни ефекти, които са относително по-вероятни:**Населението в рибарските райони няма да може да се възползва от обновена публична и техническа инфраструктура, което от своя страна ще доведе до създаването на пречка за създаването на равни възможности в социално-икономическото развитие на рибарските райони. Тези фактори ще доведат до влошаване на качеството на живот в рибарските райони и ще застрашат способността им да задържат населението и да привличат инвестиции, което ще ги постави в социално-икономически спад.Така описаните негативни въздействия могат да се приемат като относително по – вероятни.**Екологични негативни въздействия:**Не са идентифицирани.**2 вариант „Приемане на проект на Постановление на Министерския съвет за условията и реда за отпускане на временни безлихвени заеми от централния бюджет по бюджетите на общините за финансиране на разходи за междинни и окончателни плащания по одобрени проекти по Програмата за морско дело и рибарство за периода 2014 - 2020 г. и тяхното възстановяване”****Икономически негативни въздействия:**Няма да се създаде допълнителна административна тежест за общините бенефициенти по Програмата за морско дело и рибарство за периода 2014 – 2020 г., защото от тях не се изисква да изготвят и представят допълнителни документи различни от тези които се изискват при искане на междинно или окончателно плащане по проекта.**Социални негативни ефекти:**Не са идентифицирани.**Екологични негативни въздействия:**Не са идентифицирани.*Опишете качествено (при възможност – и количествено) всички значителни потенциални икономически, социални, екологични и други негативни въздействия за всеки един от вариантите, в т.ч. разходи (негативни въздействия) за идентифицираните заинтересовани страни в резултат на предприемане на действията. Пояснете кои разходи (негативни въздействия) се очаква да бъдат второстепенни и кои да са значителни.* |
| **6. Положителни въздействия:** **1 вариант „Без действие“:****Икономически положителни въздействия:**Не са идентифицирани.**Социални положителни ефекти:**Не са идентифицирани.**Екологични положителни въздействия:**Не са идентифицирани.**2 вариант „Приемане на проект на Постановление на Министерския съвет за условията и реда за отпускане на временни безлихвени заеми от централния бюджет по бюджетите на общините за финансиране на разходи за междинни и окончателни плащания по одобрени проекти по Програмата за морско дело и рибарство за периода 2014 - 2020 г. и тяхното възстановяване”****Икономически положителни въздействия:**Общините бенефициенти по ПМДР ще извършват междинни и окончателни плащания към изпълнителите по съответния проект. По този начин косвено предприятия в сферата на строителството и услугите, както и в други сфери в зависимост от одобрения проект, ще осигурят създаването на нови работни места в рибарските райони;Няма да бъдат отчислени средства в края на 2020 г. по мерките по ПМДР, по които бенефициенти са общини и те ще останат под формата на инвестиции и създадени нови работни места в Република България.**Социални положителни ефекти:**Ще се повиши общественото доверие към ПМДР 2014 – 2020 г. Населението в рибарските райони ще може да се възползва от обновена публична и техническа инфраструктура, което от своя страна ще доведе до създаването на условия за създаването на равни възможности в социално-икономическото развитие на рибарските райони. Тези фактори ще доведат до повишаване на качеството на живот в рибарските райони и ще спомогнат да задържат населението и да привличат инвестиции.**Екологични положителни въздействия:**Не са идентифицирани.*Опишете качествено (при възможност – и количествено) всички значителни потенциални икономически, социални, екологични и други ползи за идентифицираните заинтересовани страни за всеки един от вариантите в резултат на предприемане на действията. Посочете как очакваните ползи кореспондират с формулираните цели.* |
| **7. Потенциални рискове:** Не са идентифицирани потенциални рискове при приемане на Постановлението на Министерския съвет за отпускане на временни безлихвени заеми от централния бюджет по бюджетите на общините за финансиране на разходи за междинни и окончателни плащания по одобрени проекти по Програмата за морско дело и рибарство за периода 2014 - 2020 г. и тяхното възстановяване*Посочете възможните рискове от приемането на нормативната промяна, включително възникване на съдебни спорове.* |
| **8.1. Административната тежест за физическите и юридическите лица:**☐ Ще се повиши☐ Ще се намали⮽ Няма ефект**8.2. Създават ли се нови регулаторни режими? Засягат ли се съществуващи режими и услуги?**Проектът на постановление не съдържа разпоредби, свързани с въвеждане на регулаторни режими. |
| **9. Създават ли се нови регистри?**Не се създават нови регистри.*Когато отговорът е „да“, посочете колко и кои са те.* |
| **10. Как въздейства актът върху микро-, малките и средните предприятия (МСП)?**☐ Актът засяга пряко МСП⮽ Актът не засяга МСП☐ Няма ефект |
| **11. Проектът на нормативен акт изисква ли цялостна оценка на въздействието?**☐ Да⮽ Не |
| **12. Обществени консултации:** Проектът на постановление ще бъде публикуван за обществени консултации за срок от 30 дни на интернет страниците на Министерство на земеделието, храните и горите и на Портала за обществени консултации (<http://www.strategy.bg/PublicConsultations>).*Обобщете най-важните въпроси за консултации в случай на извършване на цялостна оценка на въздействието или за обществените консултации по чл. 26 от Закона за нормативните актове. Посочете индикативен график за тяхното провеждане и видовете консултационни процедури.* |
| **13. Приемането на нормативния акт произтича ли от правото на Европейския съюз?**☐ Да⮽ Не*Моля посочете изискванията на правото на Европейския съюз, включително информацията по т. 8.1 и 8.2, дали е извършена оценка на въздействието на ниво Европейски съюз, и я приложете (или посочете връзка към източник).* |
| **14. Име, длъжност, дата и подпис на директора на дирекцията, отговорна за изработването на нормативния акт:****Име и длъжност: Стоян Котов, директор на дирекция „Морско дело и рибарство“****Дата: 03.06.2020 г.** **Подпис:** |